Stock car-racing

Stock car racing er en form for bilsport som hovedsakelig finnes i USA og Canada. I tillegg finnes det ulike former for stock car racing i New Zealand, Australia, Mexico, Storbritannia og Brasil. Verdens største forbund for stock car-racing er amerikanske NASCAR, og cup-serien deres regnes som det øverste nivået innen profesjonell stock car-racing. Navnet kommer fra at man opprinnelig brukte produksjonsmodeller av gatebiler, men dagens biler er sterkt modifiserte.

Løpene går tradisjonelt på ovalbaner med rundelengde på 400 m til 4.3 km. Lengden på et løp på toppnivå pleier ligge mellom 320 til 970 km, og løpslengden oppgis som regel i amerikanske miles i navnet på løpet. For eksempel er har Daytona 500 en lengde på cirka 500 amerikanske miles (som tilsvarer cirka 800 km, eller 80 norske mil). Bilene kan nå hastigheter på over 320 km/t på såkalte speedway- og superspeedway-baner som for eksempel Daytona International Speedway og Talladega Superspeedway.

Moderne NASCAR-biler fra 2000-tallet har V8-motorer uten turbo, og maksimal effekt rundt 860-900 hp (640-670 kW). I oktober 2007 satte den amerikanske sjåføren Russ Veker fartsrekord for 2007-sesongen med en Dodge Charger-basert NASCAR-bil på 394.1 km/t på Bonneville Speedway. I 2015-sesongen hadde bilene en effekt mellom 750 til 800 hk (560-600 kW).

Se også 
 Liste over racerbaner i Norge

Referanser 

Motorsport